הצעת חוק חדשה מבקשת להילחם בתופעה בה הורים בוחרים שלא לחסן את ילדיהם הקטנים ולשלוח אותם לגן כשהם לא מחוסנים כנדרש.

ח"כ אורן חזן (הליכוד), חבר ועדת הפנים של הכנסת, יוזם הצעת חוק שתחייב הורים לחסן את ילדיהם אם הם רוצים לשלוח אותם לגן ילדים.

הצעת החוק מבקשת להילחם בתופעה בה הורים בוחרים שלא לחסן את ילדיהם הקטנים ולשלוח אותם לגן כשהם לא מחוסנים כנדרש על פי משרד הבריאות, מה שמסכן את יתר הילדים בגן.

"אסור שהורים שלא רוצים לחסן את ילדיהם יפגעו בבריאות הציבור", אמר חזן. ''אני מכבד את חופש הבחירה בטיפול בילדים, הבעיה היא שכאשר לא מחסנים, עולה הסיכון של הילדים שלנו להידבק במחלות מיותרות ועוד מיני סיבוכים ולא אתן לכך יד.

עוד מסר חה"כ חזן, "כילד סבלתי מבעיות בריאותיות שהובילו לאישפוזים מרובים ואני בטוח שהורי לא היו רוצים שאהיה חשוף למחלות נוספות מיותרות. כך כיום, כאב לאורי הקטנה אני לא רוצה שמישהו יסכן לי את הילדה.

"הרי כל הורה מכיר טוב וידוע איך בגן הווירוסים 'מקפצים' מילד לילד, וכשלאחד יש חום כל הגן חולה. וכשכך המצב אין שום סיבה לקחת את הסיכון עם מחלות נוספות מסוכנות ומיותרות", הסביר ח"כ חזן.